ಭಾಮಾ ಕುರುಪ್

ಭಾಮಾ ಎಂಬ ರಂಗನಾಮದಿಂದ ಚಿರಪರಿಚಿತರಾದ ರೇಖಿತಾ ಆರ್. ಕುರುಪ್, ಪ್ರಧಾನವಾಗಿ ಮಲಯಾಳಂ ಮತ್ತು ಕನ್ನಡ ಭಾಷೆಯ ಚಲನಚಿತ್ರಗಳಲ್ಲಿ ನಟಿಸಿದ ಭಾರತೀಯ  ನಟಿ. ಅವರು ೨೦೦೭ ರಲ್ಲಿ ಎಕೆ ಲೋಹಿತದಾಸ್ ನಿರ್ದೇಶನದ ಮಲಯಾಳಂ ಚಿತ್ರ ನಿವೇದ್ಯಂ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು ಮತ್ತು ೪೧ ಕ್ಕೂ ಹೆಚ್ಚು ಚಿತ್ರಗಳಲ್ಲಿ ನಟಿಸಿದ್ದರು.

 ವೈಯಕ್ತಿಕ ಜೀವನ 
ಭಾಮಾ ಅವರು ರಾಜೇಂದ್ರ ಕುರುಪ್ ಮತ್ತು ಶೈಲಜಾ ದಂಪತಿಯ ಕಿರಿಯ ಮಗಳು. ಅವರಿಗೆ ರೇಶ್ಮಿತಾ ಆರ್ ಕುರುಪ್ ಮತ್ತು ರೆಂಜಿತಾ ಆರ್ ಕುರುಪ್ ಎಂಬ ಇಬ್ಬರು ಹಿರಿಯ ಸಹೋದರಿಯರಿದ್ದಾರೆ .

ಭಾಮಾ ತಮ್ಮ ಶಾಲಾ ಶಿಕ್ಷಣವನ್ನು ಮಣಾರ್ಕಾಡ್‌ನ ಸೇಂಟ್ ಮೇರಿ ಹೈಯರ್ ಸೆಕೆಂಡರಿ ಶಾಲೆ ಮತ್ತು ಮಣಾರ್ಕಾಡ್‌ನ ಇನ್ಫೆಂಟ್ ಜೀಸಸ್ ಬೆಥನಿ ಕಾನ್ವೆಂಟ್ ಬಾಲಕಿಯರ ಹೈಯರ್ ಸೆಕೆಂಡರಿ ಶಾಲೆಯಲ್ಲಿ ಮಾಡಿದರು. ಅವರು ಪತ್ರವ್ಯವಹಾರದ ಕೋರ್ಸ್ ಮೂಲಕ ಸಮಾಜಶಾಸ್ತ್ರದಲ್ಲಿ ಪದವಿ ಪಡೆದರು.

ಜನವರಿ ೨೦೨೦ ರಲ್ಲಿ ಭಾಮಾ ಅರುಣ್ ಅವರನ್ನು ವಿವಾಹವಾದರು.

 ವೃತ್ತಿಜೀವನ 
ಅವರು ಚಿತ್ರರಂಗಕ್ಕೆ ಪ್ರವೇಶಿಸುವ ಮೊದಲು, ಸೂರ್ಯ ಟಿವಿಯಲ್ಲಿ "ಥಾಲಿ" ಎಂಬ ಕಾರ್ಯಕ್ರಮದ ನಿರೂಪಕಿಯಾಗಿದ್ದರು. ಅವರು ಕ್ರಿಶ್ಚಿಯನ್ ಭಕ್ತಿಗೀತೆಗಳ ಆಲ್ಬಂನಲ್ಲಿಯೂ ನಟಿಸಿದ್ದಾರೆ. ನಿರ್ದೇಶಕ ಲೋಹಿತದಾಸ್ ಅವರು ನಿವೇದ್ಯಂ ಚಿತ್ರದಲ್ಲಿ ಅವರನ್ನು ತಮ್ಮ ಮೊದಲ ಚಿತ್ರದ ನಾಯಕಿಯಾಗಿ ಆಯ್ಕೆ ಮಾಡಿದರು. ಅವರ ಎರಡನೇ ಚಿತ್ರ ವಿನಯನ್ ನಿರ್ದೇಶಿಸಿದ,  ಹರೀಂದ್ರನ್ ಒರು ನಿಷ್ಕಲಂಕನ್. ಇದರಲ್ಲಿ ಅವರು ಮಣಿಕುಟ್ಟನ್ ಎದುರು ನಟಿಸಿದ್ದರು. ಜಾನಿ ಆಂಟನಿ ನಿರ್ದೇಶನದ ಸೈಕಲ್‌ನಲ್ಲಿ ಅವರು ವಿನೀತ್ ಶ್ರೀನಿವಾಸನ್ ಅವರೊಂದಿಗೆ ಜೋಡಿಯಾಗಿ ನಟಿಸಿದರು.

೨೦೧೧ ರವರೆಗೆ ಮಲಯಾಳಂನಲ್ಲಿ ಒಂದೇ ರೀತಿಯ ಪಾತ್ರಗಳು ಸಿಗುತ್ತಿದ್ದವು ಎಂದು ಭಾಮಾ ಹೇಳಿದರು. ಅವರು ಕನ್ನಡ ಚಲನಚಿತ್ರಗಳ ಆಫರ್‌ಗಳನ್ನು ಸ್ವೀಕರಿಸಲು ಪ್ರಾರಂಭಿಸಿದರು. ನಂತರ ಅವರಿಗೆ ಮಲಯಾಳಂನಲ್ಲಿ ಹೊಸ ಮತ್ತು ಆಸಕ್ತಿದಾಯಕ ಪಾತ್ರಗಳು ಸಿಗಲು ಪ್ರಾರಂಭಿಸಿದವು. ಅವರು ಸೋಹನ್‌ಲಾಲ್ ಅವರ ಕಾದವೀಡು ಚಿತ್ರದಲ್ಲಿ ಎಂ.ಟಿ. ವಾಸುದೇವನ್ ನಾಯರ್ ಅವರಿಗೆ ನಾಯಕಿಯಾಗಿ ನಟಿಸಿದರು. ಇದರಲ್ಲಿ ಅವರ ಪಾತ್ರವು ಆಧಿನಿಕ, ಬುದ್ಧಿವಂತ ಹುಡುಗಿಯದ್ದಾಗಿತ್ತು. ವಿನೋದ್ ವಿಜಯನ್ ಅವರ ಡಿ ಕಂಪನಿ ವಿಭಾಗದ ಡೇ ಆಫ್ ಜಡ್ಜ್‌ಮೆಂಟ್‌ನಲ್ಲಿ  ಚಿಕ್ಕದಾದರೂ ಮಹತ್ವದ ಪಾತ್ರವನ್ನು ನಿರ್ವಹಿಸಿದರು. ಇದರಲ್ಲಿ ಫಹಾದ್ ಫಾಸಿಲ್ ನಟಿಸಿದ್ದರು, ಇದರಲ್ಲಿ ಅವರು ಮೇಕಪ್ ಇಲ್ಲದೆ ಸೈಕೋ ಪಾತ್ರವನ್ನು ನಿರ್ವಹಿಸಿದರು.

೨೦೧೪ ರಲ್ಲಿ, ಅವರ ಐದು ಮಲಯಾಳಂ ಚಿತ್ರಗಳು ಬಿಡುಗಡೆಯಾದವು. ರಾಕೇಶ್ ಗೋಪನ್ ಅವರ ೧೦೦ ಡಿಗ್ರಿ ಸೆಲ್ಸಿಯಸ್ ಚಿತ್ರದಲ್ಲಿ ಅವರು ಕ್ರಿಶ್ಚಿಯನ್ ಗೃಹಿಣಿಯ ಪಾತ್ರವನ್ನು ನಿರ್ವಹಿಸಿದರು ಮತ್ತು ವಿನೋದ್ ಮಂಕಾರ ಅವರ ಒಟ್ಟಮಂದರಂ ಚಿತ್ರದಲ್ಲಿ  ತಾಯಿಯಾಗಿ ಕಾಣಿಸಿಕೊಂಡರು.Radhika C Pillai (18 May 2014) I am on the right track: Bhamaa . Times of India. Retrieved 18 May 2014. ಆ ವರ್ಷದ ಅವರ ಏಕೈಕ ಮಲಯಾಳಂ ಅಲ್ಲದ ಬಿಡುಗಡೆಯಾದ ಗಣಿತಜ್ಞ ಶ್ರೀನಿವಾಸ ರಾಮಾನುಜನ್ ಅವರ ಜೀವನಚರಿತ್ರೆಯ ತಮಿಳು-ಇಂಗ್ಲಿಷ್ ಚಿತ್ರ ರಾಮಾನುಜನ್‌ನಲ್ಲಿ, ಅವರು ರಾಮಾನುಜನ್ ಅವರ ಪತ್ನಿ ಜಾನಕಿಯಮ್ಮಾಳ್ ಪಾತ್ರವನ್ನು ನಿರ್ವಹಿಸಿದರು.

 ಹಿನ್ನೆಲೆ ಗಾಯನ 
ಭಾಮಾ ಸಾಂದರ್ಭಿಕವಾಗಿ ಹಿನ್ನೆಲೆ ಗಾಯಕಿಯಾಗಿಯೂ ಕೆಲಸ ಮಾಡಿದ್ದಾರೆ. ರಾಹುಲ್ ರಾಜ್ ಅವರು ಬೈಕ್ ಎಂಬ ಚಿತ್ರಕ್ಕಾಗಿ ಸಂಯೋಜಿಸಿದ "ಕನ್ನಿಲ್ ಕನ್ನಿಲ್" ಹಾಡನ್ನು ಅವರು ಹಾಡಿದ್ದಾರೆಂದು ವರದಿಯಾಗಿದೆ. ಆದಾಗ್ಯೂ, ಆ ಚಿತ್ರವನ್ನು ರದ್ದುಗೊಳಿಸಲಾಯಿತು ಮತ್ತು ಹಾಡು ಬಿಡುಗಡೆಯಾಗದೆ ಉಳಿದಿದೆ. ಅವರು ಭಕ್ತಿಗೀತೆಗಳಾದ ಮಾಯಾ ಮಾಧವಂ (೨೦೦೯) ಗಾಗಿ ತಮ್ಮ ಧ್ವನಿಯನ್ನು ನೀಡಿದ್ದಾರೆ.  ಮಕ್ಕಳ ಚಿತ್ರ ಮಿಯಾಂವ್ ಮಿಯಾಂವ್ ಕರಿಂಪೂಚಾ ಗಾಗಿ ಶೀರ್ಷಿಕೆ ಗೀತೆಯನ್ನು ಹಾಡಿದ್ದಾರೆ. ಸರಯು ನಿರ್ದೇಶನದ ಪಚಾ ಎಂಬ ಕಿರುಚಿತ್ರಕ್ಕೆ ಅವರು ಧ್ವನಿ ನೀಡಿದ್ದಾರೆ. ಅವರು ೧೦೦ ಡಿಗ್ರಿ ಸೆಲ್ಸಿಯಸ್ ಚಿತ್ರದಲ್ಲಿ ಅನನ್ಯಾ, ಮೇಘನಾ ರಾಜ್ ಮತ್ತು ಶ್ವೇತಾ ಮೆನನ್ ಅವರೊಂದಿಗೆ ಒಂದು ಹಾಡನ್ನು ಹಾಡಿದ್ದಾರೆ.

 ಪ್ರಶಸ್ತಿಗಳು 

 ೨೦೦೭ –ಏಷ್ಯಾನೆಟ್ ಚಲನಚಿತ್ರ ಪ್ರಶಸ್ತಿಯಿಂದ, ಅತ್ಯುತ್ತಮ ತಾರಾ ಜೋಡಿ ಪ್ರಶಸ್ತಿ, ನಿವೇದ್ಯಂ ( ವಿನು ಮೋಹನ್ ಜೊತೆ ಹಂಚಿಕೊಂಡರು).
 ೨೦೦೭ – ಸತ್ಯನ್ ಸ್ಮಾರಕ ಚಲನಚಿತ್ರ ಪ್ರಶಸ್ತಿಯಿಂದ, ಬೆಸ್ಟ್ ನ್ಯೂ ಕಮ್ಮರ್ ಪ್ರಶಸ್ತಿ – ನಿವೇದ್ಯಂ 
 ೨೦೦೭ – ಅತ್ಯುತ್ತಮ ಹೊಸಬರಿಗೆ ನೀಡುವ ಚಲನಚಿತ್ರ ವಿಮರ್ಶಕರ ಪ್ರಶಸ್ತಿ – ನಿವೇದ್ಯಂ 
 ೨೦೦೭ – ಅಲಾ ಅತ್ಯುತ್ತಮ ನಟಿ ಪ್ರಶಸ್ತಿ – ನಿವೇದ್ಯಂ 
 ೨೦೦೭ – ಅತ್ಯುತ್ತಮ ಹೊಸ ನಟಿಗಾಗಿ ವನಿತಾ ನಿಪ್ಪಾನ್ ಪ್ರಶಸ್ತಿ – ನಿವೇದ್ಯಂ 
 ೨೦೦೯ – ಅತ್ಯುತ್ತಮ ತೆರೆ ಜೋಡಿಗಾಗಿ ಮಾತೃಭೂಮಿ-ಅಮೃತ ಪ್ರಶಸ್ತಿ – ಐವರ್ ವಿವಾಹರಾಯಲ್ ( ಜಯಸೂರ್ಯ ಅವರೊಂದಿಗೆ ಹಂಚಿಕೊಂಡಿದ್ದಾರೆ) 

 ಚಲನಚಿತ್ರಗಳ ಪಟ್ಟಿ 
ವರ್ಷಚಿತ್ರಪಾತ್ರಭಾಷೆಟಿಪ್ಪಣಿ೨೦೦೭ನಿವೇದ್ಯಂಸತ್ಯಭಾಮಾಮಲೆಯಾಳಂಮಲೆಯಾಳಂ‌ಗೆ ಪಾದಾರ್ಪಣೆಹರೀಂದ್ರನ್ ಒರು ನಿಷ್ಕಳಂಕನ್ಇಂದು೨೦೦೮ಸೈಕಲ್ಅನ್ನೀವನ್ ವೇ ಟಿಕೆಟ್ಸುನಂದಾಎಲ್ಲಮ್ ಅವಳ್ ಸೇಯಲ್ಚಿಂತಾಮಣಿತಮಿಳುತಮಿಳಿಗೆ ಪಾದಾರ್ಪಣೆ೨೦೦೯ಸ್ವಪ್ನಂಗಳಿಲ್ ಹೈಸಲ್ ಮೇರಿಹೈಸಲ್ ಮೇರಿಮಲೆಯಾಳಂಕನ್ನೇರಿನು ಮಧುರಮ್ಸುಭದ್ರಾಕಲರ್ಸ್ಪೂಜಾಇವರ್ ವಿವಾಹಿತರಾಯಲ್ಕಾವ್ಯಾಒರು ಬ್ಲಾಕ್ ಆಂಡ್ ವೈಟ್ ಕುಟುಂಬಮ್ಮಿನ್ನು೨೦೧೦ಸಕುಟುಂಬಂ ಶ್ಯಾಮಲಂನಂದನಾನೀಲಾಂಬರಿಪಾರ್ವತಿಕೂಟ್ಟುಕಾರ್ಅಶ್ವತಿಕಾಲೇಜ್ ಡೇಸ್ಅಥಿರಾಮೊದಲಾಸಲದೀಪುಕನ್ನಡಕನ್ನಡಕ್ಕೆ ಪಾದಾರ್ಪಣೆ೨೦೧೧ಜನಪ್ರಿಯನ್ಮೀರಾಮಲೆಯಾಳಂಸೆವೆನ್ಸ್ಗೌರಿಸ್ವಪ್ನ ಸಂಚಾರಿಅಶ್ವತಿ (ಅಚ್ಚು)ಮಂಚಿವಾಡುಇಂದುತೆಲುಗುತೆಲುಗಿಗೆ ಪಾದಾರ್ಪಣೆಶೈಲೂಶೈಲೇಶ್ವರಿ (ಶೈಲೂ)ಕನ್ನಡ೨೦೧೨ಸೇವರ್‌ಕ್ಕೊಡಿವಲ್ಲಿತಮಿಳುಹಸ್ಬೆಂಡ್ ಇನ್ ಗೋವಾಅಭಿರಾಮಿಮಲೆಯಾಳಂಒಂದು ಕ್ಷಣದಲ್ಲಿದಿವ್ಯಾಕನ್ನಡ೧೦೧ ವೆಡ್ಡಿಂಗ್ಸ್ರುಖಿಯಾಮಲೆಯಾಳಂ೨೦೧೩ಆಟೋ ರಾಜ ರಧಾ/ರಾಣಿಕನ್ನಡಬರ್ಫಿಖುಷಿಅಪ್ಪಯ್ಯಗೌರಿಡಿ ಕಂಪನಿಜೀನಾಮಲೆಯಾಳಂಅಂಬರಅರುಂಧತಿಕನ್ನಡಕದವೀಡುಜೀನಾಮಲೆಯಾಳಂ೨೦೧೪ಕೊಂತಯುಮ್ ಪೂನುಲುಮ್ಅಮೃತಾನಾಕು ಪೆಂಟ ನಾಕು ತಕಾಶುಭಾರಾಮಾನುಜನ್ಜಾನಕಿ ಅಮ್ಮಳ್ ರಾಮಾನುಜನ್ಇಂಗ್ಲಿಷ್/ತಮಿಳು೧೦೦ ಡಿಗ್ರೀ ಸೆಲ್ಸಿಯಸ್ನ್ಯಾನ್ಸೀಮಲೆಯಾಳಂಒತ್ತಮಂದರಮ್ಕಲಾಮಾತೈ ಕುಜಪ್ಪಕ್ಕರನಲ್ಲಅಣ್ಣಮ್ಮ೨೦೧೫ಅರ್ಜುನಪಿಯಾ ಅರ್ಜುನಾಕನ್ನಡ೨೦೧೬ಮಾಲ್ಗುಡಿ ಡೇಸ್ಜಾನೆಟ್ಮಲೆಯಾಳಂಮಾರುಪಡಿಸಾರಾ೨೦೧೭ರಾಗಅನುಕನ್ನಡ೨೦೧೮ಖಿಲಾಫತ್ಅಮೀನಾಮಲೆಯಾಳಂ

 ದೂರದರ್ಶನ 

 ಗಿಫ್ಟ್ ಆಂಡ್ ಗ್ರೀಟಿಂಗ್ (ಕ್ಯಾಬಿನೆಟ್)
 ಥಾಲಿ ( ಸೂರ್ಯ ಟಿವಿ )
 ಕೇರಳ ಸಮಾಜಂ ( ಏಷ್ಯಾನೆಟ್ ) - ೨೦೧೯
 ಕಾಮಿಡಿ ಸ್ಟಾರ್ಸ್ ( ಏಷ್ಯಾನೆಟ್ )
 ಸ್ಟಾರ್ ಮ್ಯಾಜಿಕ್ (ಫ್ಲವರ್ಸ್)
 ಟಾಪ್ ಸಿಂಗರ್ (ಫ್ಲವರ್ಸ್)

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ತೆಲುಗು ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು